stanford-oval/wikipedia huggingface dataset:
Kouvolan keskusurheilukenttä
Historia

Vuonna 1963 Herättäjäjuhlat järjestettin Kouvolassa keskuskentän paikalla. Kouvolan keskuskentällä oli vuonna 1976 näytösluonteinen tapahtuma baseball vs. pesäpallo. Bitburgin lentotukikohdan pojat voittivat baseball ottelun ja Kouvolan pojat pesäpallo ottelun.
Keskusurheilukentällä on Novotan-päällysteisiä juoksuratoja kahdeksan kappaletta ja lisäksi heitto- ja hyppypaikat. Kenttänä toimii 72 × 110 metrin kokoinen luonnonnurmikenttä. Kentälle hankittiin nykyaikainen ajanottolaitteisto vuonna 2003. Keskusurheilukentän katsomoissa on nykyisin 1 500 kattamatonta istumapaikkaa. Vanhoja avokatsomoita on purettu peruskorjausten yhteydessä. Jalkapallon yleisöennätys on 6 700 katsojaa vuonna 1984 järjestetystä ottelusta Suomi–Neuvostoliitto,  joka päättyi Neuvostoliitolle 1–3.
Järjestetyt kilpailut

Kalevan kisat Keskuskentällä on järjestetty vuonna 1982.
Monitoimiareena

Vuodesta 2019 Kouvolan kaupunki on suunnitellut uutta monitoimiareenaa Kouvolan yleisurheilukentän paikalle. Kaupunginhallitus hyväksyi hankkeen rakennuttamisen toukokuussa 2024. Tavoitteena on, että uusi areena on käytössä elokuussa 2027. Kaupunginhallitus hyväksyi myöhemmin lokakuussa 20 miljoonan euron monitoimiareenan rakentamisen. Kaupunginvaltuusto myönsi vielä 2.12.2024 kokouksessaan areenalle 20 miljoonan euron määrärahan.
Kalevan kisat Kouvolan keskusurheilukentällä elokuussa 1982
Bread & Roses

| Bread & Roses Judy Collins |
| --- | --- | --- |

LP-levyn kansikuva.
Studioalbumin tiedot
 Äänitetty : New Yorkissa:   A & R Recording Studios   Atlantic Recording Studios   Media Sound Studios   All Saints Church
 Julkaistu: 1976
 Formaatti: LP
 Tuottaja(t): Arif Mardin
 Tyylilaji: Folk
 Kesto: 43.45
 Levy-yhtiö: Elektra Records
Judy Collinsin muut julkaisut
| Judith 1975 | Bread & Roses 1976 |   |
Bread & Roses on yhdysvaltalaisen laulaja-lauluntekijä Judy Collinsin studioalbumi vuodelta 1976. Levyn on julkaissut Elektra Records ja sen on tuottanut Arif Mardin.
Albumi on äänitetty New Yorkissa ja useimmat kappaleet on äänittänyt Phil Ramone A & R –studioilla. Hän on myös johtanut äänityksiä. Äänitysassistenttina on ollut Vicki Fabry. Kappaleen "Special Delivery" on äänittänyt Glenn Berger samassa paikassa. Kappaleen "I Didn’t Know About You" on äänittänyt Lew Hahn Atlantic–studioilla.
Lisä-äänityksiä ovat tehneet Don Hahn A & R -studioilla, Lew Hahn Atlantic-studioilla ja Godfrey Diamond Media Sound -studioilla. Lisäksi Dave Hewitt The Record Plantista on äänittänyt kappaleen "Plegaria A Un Labrador" kuoro-osuuden livenä All Saints -kirkossa.
Levykannen valokuvat on ottanut Mary Ellen Mark. Levypussin kuvassa olevan Bread and Roses –aiheisen kudontatyön on tehnyt Judy Collinsin sisar Holly Ann Collins. Taiteellisina johtajina ovat olleet Anne Garner ja Glen Christensen. Garner on myös vastannut levykannen suunnittelusta.
Albumi on omistettu Victor Jaran muistolle ja se sisältää tämän tekemän kappaleen "Plegaria A Un Labrador".
Kappaleet

1. Bread and Roses – 3:05
2. Everything Must Change – 4:25
3. Special Delivery – 3:55
4. Out of Control – 3:00
5. Plegaria A Un Labrador (Prayer to a Laborer) – 4:04
5. Come Down in Time – 3:23
1. Spanish Is the Loving Tongue - 4:32
2. I Didn’t Know About You – 3:29
3. Take This Longing – 5:25
4. Love Hurts – 3:17
5. Marjorie – 0:43
6. King David – 4:27
Kappaleet on sovittanut Arif Mardin, paitsi "Out of Control" ja "King David" jotka on sovittanut ja orkesteria johtanut Jonathan Tunick. Lisäksi nimikappaleen laulusovituksen on tehnyt Alex Blachly ja kappaleen "Plegaria Un A Labrador" ovat sovittaneet yhdessä Mardin ja Richard Bell. Kappaleen alkuperäinen oikeudenomistaja on 1971 ja 1976 Editorial Lagos, Buenos Aires, Argentiina. Laulujen sanat on erillisellä lomakkeella.
Levykannen teksteissä Judy Collins kertoo laulujen taustoista. Esimerkiksi nimikappale on syntynyt siten, että Mimi Fariña oli lähettänyt Collinsille runon, josta Fariña oli ottanut yhtiönsä Bread and Roses nimen. Yhtiö oli ryhmä muusikoita, jotka musisoivat ilmaiseksi kouluissa, sairaaloissa, vankiloissa ja vanhainkodeissa. Collinsin sisar Holy Ann oli puolestaan perustanut puutarhan Malibun yläpuolelle, ja tältä Collins sai New Yorkiin Bread and Roses –kudontatyön suunnitelman ja käsityönä värjätyt langat. Lopullinen Holy Annin tekstiilityö on nähtävissä levypussin kuvituksena.
Kappale "Plegaria A Un Labrador" on filmistä Companero. Jerry Oster oli nimittäin edellisenä vuonna vienyt Collinsin New York Film Festivalin näytäntöihin. Siellä oli nähty mainittu elämäkertafilmi Victor Jarasta tämän lesken kertomana.
Suzanne Helms oli löytänyt kappaleen "Everything Must Change" ja kappale "Spanish Is the Loving Tongue" ajoittuu 17-vuotiaan Judy Collinsin elämään, jolloin Dick Barker Wyomingin Moosesta oli laulanut sitä Collinsille tuulisessa hytissä. Ruth Black oli löytänyt kappaleen "King David" ja Ann Purtill kappaleen "Special Delivery". Hän saa myös kiitokset jo aikaisemmasta kappaleesta "Send In the Clowns". Max Margulis ja Milton Kaye puolestaan olivat ehdottaneet parivaljakon Ellington-Russell kappaletta "I Didn't Know About You".
Muusikot

"Bread and Roses"
Dominic Cortese – harmonikka
Tony Levin – basso
Stephen Gadd – rummut
Urbie Green – vetopasuuna
Mickey Gravine – vetopasuuna
Sy Berger – vetopasuuna
Alex Blachly – kuoronjohtaja
Kuoron laulajat:
Yasmin Aga Khan
Betsy Blachly
Iris Hiskey
Audrey Klar
Abigail Lewis
Natasha Lutov
Linda Mahoney
Margaret Ann Martin
Marjorie Minnis
Josephine Mongiardo
Ann Sease Monoyios
Dora Ohrenstein
Lucy Shelton
"Everything Must Change"
Ken Bichel – piano
Hugh McCracken – sähkökitara
Jay Berliner – akustinen kitara
Tony Levin – basso
Stephen Gadd – rummut
Taustalaulajat:
Luther Vandross
Diane Sumler
Robin Clark
"Special Delivery"
Andy Pratt – piano
Ken Bichel – sähköpiano ja syntetisaattorit
Hugh McCracken – sähkökitara
Mark Doyle – akustinen kitara
Tony Levin – basso
Stephen Gadd – rummut
Rubens Bassini – lyömäsoittimet
Taustalaulajat:
Merle Miller
Gail Kantor
Erin Dickins
"Out of Control"
Jonathan Tunick – orkesterin johto
Paul Gemignani – Contractor
"Plegaria A Un Labrador"
Judy Collins – akustinen kitara
Jay Berliner – akustinen kitara
Tony Levin – basso
Stephen Gadd – rummut
Corky Hale – harppu
Gloria Agostini – harppu
Rubens Bassini – lyömäsoittimet
Bread and Roses -kuoro
"Come Down in Time"
Ken Bichel – kosketinsoittimet
Hugh McCracken – sähkökitara
Jay Berliner – akustinen kitara
Tony Levin – basso
Stephen Gadd – rummut
David Sanborn – alttosaksofoni
Rubens Bassini – lyömäsoittimet
Taustalaulajat:
Luther Vandross
Diane Sumler
Robin Clark
"Spanish Is the Loving Tongue"
Judy Collins – akustinen kitara
Jay Berliner – johtava akustinen kitara
Ken Bichel – urut
Tony Levin – basso
Stephen Gadd – rummut
Donny Brooks – huuliharppu
Rubens Bassini – lyömäsoittimet
"I Didn't Know About You"
Hank Jones – piano
Richard Davis – basso
"Love Hurts"
Ken Bichel – kosketinsoittimet
Hugh McCracken – sähkökitara
Jay Berliner – akustinen kitara
Tony Levin – basso
Stephen Gadd – rummut
Judy Collins – taustalaulu
"Marjorie"
Judy Collins – kaikki lauluäänet
"King David"
Jonathan Tunick – orkesterin johto
Charles McCracken – sellosoolo
Alan Shulman – sellosoolo
Les Scott – huilusoolo
"Take This Longing"
Hugh McCracken – sähkökitara
Jay Berliner – akustinen kitara
Tony Levin – basso
Stephen Gadd – rummut
Bill Slapin – nokkahuilu
Seuraavat muusikot esiintyvät levy-yhtiönsä suosiollisella luvalla:
David Sanborn, Warner Bros. Records Inc.
Luther Vandross, Cotillion Records
Andy Pratt, Nemperor Records
Kiitokset

Jo aikaisemmin esiin tulleiden lisäksi Judy Collinsin kiitoslistalla ovat Roberta Kleine, Milton Brooks, George Piros, Jeannette Godfrey, Chris Washington ja Clark Taylor.
Stade de Suisse

Stadionin katsomoa
Stade de Suisse on jalkapallostadion Bernissä, Sveitsissä. Stadion on sveitsiläisen jalkapallojoukkueen BSC Young Boysin kotikenttä ja katsojakapasiteetiltaan toiseksi suurin jalkapallostadion Sveitsissä. Stadion oli yksi vuoden 2008 jalkapallon Euroopan-mestaruuskilpailuiden pelistadioneista.lähde?
Historia

Stade de Suisse rakennettiin samalle alueelle, missä sijaitsi vuonna 2001 purettu Wankdorf Stadion. Stadionin kapasiteetti on 31 784, ja sen katsomo on täysin katettu. Stadionin "katolla" on aurinkopaneelit, jotka tuottavat 700 000 kilowattituntia sähköä vuodessa. Stadion avattiin virallisesti 30. heinäkuuta 2005, mutta ensimmäinen peli pelattiin jo 16. heinäkuuta 2005. Ottelussa 14 000 maksanutta katsojaa todisti, kun BSC Young Boys hävisi Olympique Marseillelle numeroin 2–3.lähde?
Sveitsiläinen jalkapallojoukkue FC Thun pelasi kolme Mestarien liigan ottelua stadionilla vuonna 2005 ja yhden UEFA Cupin ottelun vuonna 2006.lähde?
"Kuuma penkki"

Yksi katsomon penkeistä on punainen, muut ovat mustia ja keltaisia. Punainen penkki on ensimmäinen uudelle stadionille asennettu. Penkki paljastettiin 20. tammikuuta 2005 yleisölle. Tehtävä oli myönnetty Young Boysin entiselle pelaajalle ja valmentajalle Walter Eichille. Penkille ei voi ostaa lippua, koska penkki on varattu jokaisessa pelissä arvovieraalle.lähde?
Jalkapallon Euroopan-mestaruuskilpailut 2008
Suomen ja Turkin suhteet

Suomi  Turkki
Suomen ja Turkin suhteet alkoivat 21. helmikuuta 1918 silloisen Osmanien valtakunnan, nykyisen Turkin, tunnustaessa Suomen itsenäisyyden. Diplomaattiset suhteet solmittiin Turkin tasavallan ja Suomen tasavallan välillä vuonna 1924. Suomen suurlähetystö sijaitsee Ankarassa  ja Turkin suurlähetystö Helsingissä. Suomen Ankaran-suurlähettiläänä on syyskuusta 2023 lähtien toiminut Pirkko Hämäläinen. Turkin Helsingin-suurlähettiläänä toimii Deniz Çakar.
Suomi on Euroopan unionin täysjäsen. Turkki ei ole Euroopan unionin jäsen. Molemmat maat ovat Naton jäseniä.
Korkean tason vierailut

7.–9. lokakuuta 2008: Presidentti Abdullah Gül vieraili Helsingissä. Emäntänä toimi presidentti Tarja Halonen.
6. lokakuuta 2009: Pääministeri Matti Vanhanen vieraili Istanbulissa. Isäntänä toimi pääministeri Recep Tayyip Erdoğan.
19.–20. lokakuuta 2010: Pääministeri Recep Tayyip Erdoğan vieraili Helsingissä. Emäntänä toimi pääministeri Mari Kiviniemi.
29.–30. maaliskuuta 2011: Presidentti Tarja Halonen vieraili Ankarassa ja Şanlıurfassa. Isäntänä toimi presidentti Abdullah Gül.
5.–6. marraskuuta 2013: Pääministeri Recep Tayyip Erdoğan vieraili Helsingissä. Isäntänä toimi pääministeri Jyrki Katainen.
12.–15. lokakuuta 2015: Presidentti Sauli Niinistö vieraili Ankarassa ja Istanbulissa. Isäntänä toimi presidentti Recep Tayyip Erdoğan.
6. huhtikuuta 2016: Pääministeri Ahmet Davutoğlu vieraili Helsingissä. Isäntänä toimi pääministeri Juha Sipilä.
17. maaliskuuta 2023: Presidentti Sauli Niinistö ja ulkoministeri Pekka Haavisto vierailivat Ankarassa. Isäntänä toimi presidentti Recep Tayyip Erdoğan.
1. lokakuuta 2024 Suomen presidentti Alexander Stubb ja ulkoministeri Elina Valtonen vierailivat Ankarassa. Isäntinä toimivat presidentti Recep Tayyip Erdoğan ja Turkin parlamentin puhemiehen Numan Kurtulmuşi.
Aiheesta muualla

Kuvia tai muita tiedostoja aiheesta Suomen ja Turkin suhteet Wikimedia Commonsissa
Turkin suurlähetystö Helsingissä (turkiksi, englanniksi)
Suomen ulkoministeriön sivu suhteista Turkin kanssa (suomeksi, ruotsiksi, turkiksi, englanniksi)
| n k Suomen ulkopolitiikka |
| --- | --- |
Aasia:  Intia  Israel  Japani  Pakistan  Pohjois-Korea  Taiwan  Turkki 
Afrikka:  Namibia 
Amerikka:  Uruguay  Yhdysvallat 
Eurooppa:  Alankomaat  Espanja  Kreikka  Kroatia  Kypros  Italia  Itävalta  Puola  Ranska  Saksa  Tanska  Tšekki  Ukraina  Unkari  Venäjä  Viro 
Kansainväliset:  NATO 
Lisää aiheesta:  Suomen diplomaattiset edustustot / Diplomaattiset edustustot Suomessa  Suomen ulkoministeriö  Suomen diplomaattiset edustajat Aasia  Afrikka  Etelä-Amerikka  Pohjois-Amerikka  Eurooppa  Kansainväliset järjestöt
One Step at a Time

| One Step at a Time Ray Crawford |
| --- | --- | --- |

Studioalbumin tiedot
 Äänitetty : Gold Star Recording Studios, Hollywood, Kalifornia
 Julkaistu: 1978
 Formaatti: LP-levy
 Tuottaja(t): Expression Sound, Inc.
 Tyylilaji: jazz, soitinmusiikki
 Kesto: 41.35
 Levy-yhtiö: Dobre Records
One Step at a Time on yhdysvaltalaisen jazzkitaristi Ray Crawfordin studioalbumi vuodelta 1978.
Kansitekstissä todetaan Crawfordin tyylin muistuttavan Wes Montgomeryn kitarointia. Pääosa kappaleista on Crawfordin omia sävellyksiä. Lisäksi mukana on Porgy and Bessistä tuttu "It Ain't Necessarily So".
Levy-yhtiö on Dobre Records. Äänittäjänä on toiminut Don Snyder. Kannen suunnittelusta on vastannut Grace Lawrence. Takakannen valokuvan Ray Crawfordista puoliakustisine Gibson-kitaroineen on ottanut Bela Keresztes-Fischer. Levyjen jakelija on ollut Ray Lawrence Ltd., Studio City, Kalifornia.
Kappaleet

| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | It Ain't Necessarily So | 7.24 |  |  |  |  |  |  |  |
| 2. | Almost Blue | 8.55 |  |  |  |  |  |  |  |
| 3. | Song for Cookie | 5.17 |  |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | One Step at a Time | 7.48 |  |  |  |  |  |  |  |
| 2. | But Beautiful | 4.58 |  |  |  |  |  |  |  |
| 3. | One for the Money | 7.13 |  |  |  |  |  |  |  |
Kokoonpano

Ray Crawford – kitara
Ronnell Bright – kosketinsoittimet
Henry Franklin – basso
Donald Dean – rummut
Boss Blues Harmonica

| Boss Blues Harmonica Little Walter |
| --- | --- | --- |

LP-levyn kansikuva
Kokoelmalevyn tiedot
 Julkaistu: 1986
 Formaatti: tupla-LP-levy
 Tyylilaji: blues
 Kesto: 68.02
 Levy-yhtiö: Chess Records
Boss Blues Harmonica on kahden levyn kokoelma-albumi yhdysvaltalaisen bluesmuusikko Little Walterin tuotannosta. Julkaisuvuosi on 1986 ja tupla-albumi on Chess Recordsin sarjan Chicago Golden Years ensimmäinen osa.
Suomessa kansion valmistuksesta ja jakelusta on huolehtinut Polarvox Oy, Arinatie 2, 00370 Helsinki 37, Finland. Kannen on valmistanut Kirjapaino E. Kuronen.
Kappaleet

Kappaleet ovat Walter Jacobsin eli Little Walterin tekemiä, ellei toisin ole mainittu. Musiikkikustantaja on Arc Music / BMI.
| --- | --- |
 Sivu A (Levy 1) My Babe – 2:40  (W. Dixon)   Sad Hours – 3:09  You’re So Fine – 3:03  Last Night – 2:42  Blues with a Feeling – 3:04  Can’t Hold Out Much Longer – 2:57 (Toisin kuin levyetiketissä, albumin takakannessa kappaleen "Last Night" paikalle on kirjoitettu toistamiseen "Sad Hours".) :  Sivu B (Levy 1) Juke – 2:41  Mean Old World – 2:53  Off the Wall – 2:48  You Better Watch Yourself – 3:02  Blue Lights – 3:14  Tell Me Mama – 2:43 
| --- | --- |
 Sivu C (Levy 2) Back Track – 2:47  It’s Too Late Brother – 2:40  (Al Duncan)   Just a Feeling – 2:54  Teenage Beat – 3:01  Just Your Fool – 2:22  Flying Saucer – 3:02 :  Sivu D (Levy 2) I Got to Go – 2:40  Shake Dancer – 2:43  Too Late – 2:36  Thunderbird – 2:46  Ah'w Baby – 2:47  Boom Boom, Out Go the Lights – 2:48  (Lewis)
Politiikka

Euroopan parlamentin istuntosali.
Politiikka (muinaiskreikasta Πολιτικά, politiká, ’kaupunkien asiat’) on toimintaa, jolla pyritään vaikuttamaan valtiollisiin, valtioiden välisiin tai yhteiskunnallisiin asioihin, tai toimintaa, jolla hoidetaan niitä. Politiikaksi kutsutaan usein poliittisten puolueiden toimintaa.
Politiikan alaan sisällytetään oikeusvaltiossa lähinnä lainsäädännön muuttamiseen ja julkisen hallinnon ohjaamiseen tähtäävä toiminta. Poliittisen vastakohtana on perinteisesti nähty yksityinen, eli toiminta jonka ei katsota liittyvän muihin yksilöihin.
Määritelmiä ja piirteitä

Politiikkaa on vaikea määritellä, ja sille onkin annettu monta erilaista ja hyväksyttyä määritelmää. Politiikaksi on kutsuttu muun muassa vallankäyttöä, hallinnon tiedettä, yhteisten päätösten tekemistä, niukkojen voimavarojen jakamista, ja petoksen ja manipuloinnin harjoittamista.
Kaikkein laajimmin käsitettynä politiikalla tarkoitetaan toimintaa, jonka kautta ihmiset tekevät, ylläpitävät ja muuttelevat yleisiä sääntöjä, joita he noudattavat.
Politiikkaan liittyvät oleellisesti konflikti ja yhteistyö. Koska ihmisillä on erilaisia ja vastakkaisia mielipiteitä, tarpeita, haluja ja etuja, heidän välilleen syntyy erimielisyyttä yhteisistä säännöistä. Toisaalta ihmiset tietävät, että yhteisiin sääntöihin vaikuttaminen tai niiden noudattamisen varmistaminen edellyttävät yhteistyötä ihmisten välillä. Tästä syystä politiikan ytimeksi on usein määritelty konfliktien ratkaiseminen, jossa kilpailevat näkökannat tai edut sovitellaan yhteen. Koska kaikkia konflikteja ei pystytä ratkaisemaan, politiikka tarkoittaa tässä määritelmässä vain ratkaisujen etsimistä, ei niiden saavuttamista.
Politiikan määrittelyssä voidaan havaita kaksi laajaa lähestymistapaa. Ensimmäisessä lähestymistavassa politiikka yhdistetään areenaan tai sijaintiin, ja toiminta on poliittista, jos se tapahtuu siellä. Tällöin politiikka nähdään hallitsemisena tai julkisten asioiden hoitona. Toisessa lähestymistavassa politiikka nähdään tapahtumasarjana tai koneistona, jolloin toiminta on poliittista, jos siinä esiintyvät tietyt tuntomerkit. Tällaisia tuntomerkkejä ovat kompromissit ja konsensus sekä valta ja resurssien jakaminen. Näin ajatellen politiikkaa voi esiintyä kaikenlaisissa sosiaalisissa yhteyksissä.
Politiikka voidaan käsittää neljällä erilaisella tavalla:
Politiikaksi voidaan ensinnäkin määritellä hallitsemisen taito ja valtion toiminta. Tämä politiikan määritelmä vastaa termin alkuperäistä merkitystä antiikin Kreikassa, missä sitä käytettiin kaupunkivaltioiden asioiden hoitamisesta. Tämän määritelmän mukaan politiikan ulkopuolella ovat yksilöt, useimmat instituutiot sekä useimmat sosiaaliset toiminnot.
Toisen määritelmän mukaan politiikka on nimenomaisesti yhteistä toimintaa, joka liittyy yhteisön asioiden hoitoon eikä yksilöitä koskeviin asioihin. Tämä näkemys juontaa Aristoteleen ajatukseen, jonka mukaan ihmiset voivat elää ”hyvää elämää” vain poliittisessa yhteisössä.
Kolmannella tavalla käsitettynä politiikka on konfliktien ratkaisua, johon kuuluvat kompromissit, sovittelut ja neuvottelut, eikä voima ja valta. Tähän viitataan silloin, kun puhutaan ”poliittisesta” ratkaisusta sotilaallisen ratkaisun vastakohtana.
Neljäs tapa määritellä politiikka on yhteisön resurssien tuotantoon, jakeluun ja käyttöön liittyvänä asiana. Tässä mielessä politiikassa on kyse vallasta eli kyvystä saavuttaa haluttu lopputulos tarvittavin keinoin. Tällaista politiikan merkitystä edustavat esimerkiksi feministit ja marxilaiset.
Poliittiset ideologiat

Poliittinen aate eli ideologia on yhtenäinen kokoelma käsityksiä, jotka muodostavat järjestelmällisen poliittisen toiminnan perustan. Ideologiaan kuuluu tietty maailmankuva, malli toivottavasta tulevaisuudesta, sekä suunnitelma siitä, millä tavalla poliittinen muutos tulisi tehdä.
On esitetty vastakkaisia käsityksiä siitä, voiko politiikkaa olla ilman ideologiaa. Yhden käsityksen mukaan poliittiset ideologiat ovat välttämättömiä, koska ne antavat poliitikoille aatteellisen kehyksen maailman ymmärtämiseksi ja yhtä näkökulmaa korostavan näkemyksen, sekä äänestäjille tulevaisuudenkuvan. Vaikka jotkin vanhat ideologiat siirtyisivätkin syrjään, niiden tilalle tulee uusia ideologioita, jotka vastaavat muuttuviin olosuhteisiin. Jotkut puolestaan näkevät ideologiat ”poliittisina uskontoina”, jotka vaativat kannattajiltaan uskoa ja sitoutumista ja estävät ajattelun tietyn maailmankuvan ulkopuolella. Kommunismin romahtamisen 1990-luvun taitteessa ja markkinakapitalismin yleisen käyttöönoton on väitetty johtaneen ideologisen politiikan vaihtumiseksi teknokraattiseen politiikkaan. Poliittiset puolueet eivät enää pyri muotoilemaan äänestäjien vaatimuksia olemassa olevaan ideologiseen visioonsa, vaan ne toimivat kuin tuotteita kuluttajille tarjoavat liikeyritykset ja ottavat ideologiansa vain kevyesti.
Poliittisia aatteita ovat esimerkiksi:
Anarkismi
Fasismi
Feminismi
Islamismi
Kommunismi
Konservatismi
Kristillisdemokratia
Liberalismi
Nationalismi
Sosiaalidemokratia
Sosialismi
Vihreä politiikka
Poliittiset rakenteet

Poliittisia päätöksentekojärjestelmiä esiintyy erilaisia. Edustuksellisessa demokratiassa kaikki äänioikeusikärajan saavuttaneet osallistuvat päätöksentekoon valitsemiensa edustajien ja heille vastuunalaisten hallituselinten kautta. Perustuslaillinen tasavalta on tavallaan kansanvallan rajoitetumpi muoto. Yksinvallassa eli diktatuurissa tai yleisesti ottaen johtajavaltaisissa eli autoritaristisissa valtiomuodoissa yksi henkilö tai ryhmä päättää kaikkien asioista. Oligarkia on harvainvaltaa ja aristokratia ylhäisön tai jonkin muun parhaimmiston valtaa. Mikäli poliittista valtaa rajoitetaan vähimpään mahdolliseen ja yritetään jättää asiat yksittäisten ihmisten päätettäviksi, kyseessä on libertarismi, tai valtion kokonaan poistuessa anarkia.
Politiikan aloja, joita usein erotetaan toisistaan, ovat esimerkiksi seuraavat:
Ulkopolitiikka
Sisäpolitiikka
Koulutuspolitiikka
Sosiaalipolitiikka
Talouspolitiikka
Politiikan tutkimus

Politiikkaa ja poliittista päätöksentekoa tutkiva yhteiskuntatiede on nimeltään joko politologia, politiikan tutkimus tai valtio-oppi. Viimeksi mainittu tulee saksan kielen termistä Staatslehre. Anglosaksisissa maissa käytetään useimmiten termiä political science, joskin myös termi politics on käytössä. Politiikan teoriaa, poliittisia aatteita ja poliittista filosofiaa tutkitaan sekä politiikan tutkimuksen että monissa yliopistoissa myös (käytännöllisen) filosofian piirissä. Tavallaan jopa kaikki yhteiskuntatieteet tutkivat usein politiikan piiriin kuuluvia asioita. Politiikan historiaa tutkii poliittinen historia.
Aiheesta muualla

Kuvia tai muita tiedostoja aiheesta Politiikka Wikimedia Commonsissa
Sitaatteja aiheesta Politiikka Wikisitaateissa
Fiskaalikonservatiivien mielenosoitus Washingtonissa Yhdysvalloissa 2009.
Luettelo itsehallinnollisista alueista

Valtiot, joissa on ainakin yksi itsehallinnollinen alue.
Tämä on luettelo alueista, joilla on valtiollinen itsehallinto, jonka itsehallinnollinen asema määräytyy sisäisen tai kansainvälisen sopimuksen mukaan.
Itsehallinnollinen alue määritellään maan alueeksi, jolla on autonomia tai vapaus ulkoisesta hallinnosta. Itsehallinnollinen alue on tyypillisesti maantieteellisesti kaukana emämaasta tai sen väestö on vähemmistöön kuuluva ryhmä. Maat, joihin kuuluu autonomisia alueita, ovat usein federaatioita.
Itsehallinnolliset alueet eroavat liittovaltion yksiköistä ja riippumattomista valtioista siinä mielessä, että niillä, suhteessa useimpaan samaan maahan kuuluvissa muissa maanosissa sijaitsevissa maissa, on valtion sisällä erityisasema, johon sisältyy joitakin lainsäädäntövaltuuksia
Tämä luettelo sisältää kansainvälisesti tunnustettuja alueita sekä joitain yleisesti tunnustamattomia alueita. Autonomisen alueen määritelmä vaihtelee maittain, joten kyseisen maan hallitus on määritellyt määritelmän sen itse.